बीजेपी या आरएसएस का नाम लिए बगैर ममता ने कहा कि वह तोड़फोड़ की राजनीति नहीं करती है। कहा, मैं दुर्गा पूजा करती हूं और यह बात गर्व से कहती हूं। मुझे इसमें कोई दिक्कत नहीं है। यदि कोई मुझे गुरूद्वारा नहीं जाने की बात कहे, तो मैं इस बात को नहीं मानूंगी। मैं ऐसे किसी शख्स की भी नहीं सुनती जो मुझे चर्च जाने से रोकता हो, मैं वहां हजार बार जाउंगी। ममता ने खुद अपना उदाहरण देते हुए कहा कि दुर्गा पूजा करती हैं और साथ ही शाम में इफ्तार पार्टी में भी जाती है और क्रिसमस पर रात को उत्सव में भी शामिल होती हैं. उन्होंने कहा कि मुझे ऐसे धर्म पर यकीन नहीं है जो लोगों के बीच प्यार का समर्थन नहीं करता।